Voertuig met man in kattebak aan die brand gesteek | Maroela Media
'n Foto van die toneel (Foto: Twitter via Perfect Mabaso)
Die departement van vervoer het Vrydagaand in 'n verklaring gesê hy is geskok oor die gru-ontdekking van 'n man se liggaam in die kattebak van 'n motor wat in Sunnyside in Pretoria aan die brand gesteek is.
Luidens die verklaring is die man, 'n werknemer van die Taxify-huurmotordiens, in die kattebak van die voertuig ingeboender en toe na 'n oop veld in Sunnyside geneem waar die voertuig aan die brand gesteek is.
"Die departement veroordeel hierdie onmenslike daad ten sterkste en doen 'n beroep op die polisieowerhede om geen steen onaangeroer te laat in die ondersoek om die skuldiges vas te trek nie," lui die verklaring.
Die departement het sy meegevoel aan die familie van die oorledene oorgedra.
Intussen het Taxify op sosiale media gesê hy is geskok oor die voorval en "diep hartseer oor die verlies van 'n lewe". "Dit is onaanvaarbaar dat enigiemand wat van Taxify gebruik maak in gevaar moet wees. Ons doen 'n dringende beroep op die polisie en die regering om die veiligheid van die bestuurders én die passasiers te verseker en versoek die publiek om nie reg in eie hande te neem nie," het die motordiens op Twitter gesê.
Hierdie kattebak en kar brand begin mode raak.
Dit is vreeslik hoe mense nou ontvoer word en hulle voertuie se kattebakke in geboender word en dan word die voertuig aan die brand gesteek kyk net op maroela media hoeveel sulke berigte daar is ek dink dit het nou tyd geword dat sulke mense wat inhegtenis geneem word nou swaar gestraf moet word want dit is nou n nuwe gier wat kop uitsteek.
Die vraag wat gevra moet word is waar was die metro en sapd tydens hierdie aanvalle waarvan fotos deur nuus 24 se fotograwe geneem is ?
Daar is nie wet en orde in SA nie. Alles is korrupt. Memes kom weg met moord.
Dis vreeslik om so wreed te sterf! Ek dink n mens moet hieruit leer en n wapen in die kattebak bere en dis tyd dat vervaardigers n noodopening van binne na buite maak. Dis nie die eerste keer wat mense so sterf!